Թեհրանում, յունւարի 5-ին, Ս. Ծննդեան եւ Աստւածայայտնութեան Ճրագալոյցի տօնի առիթով հանդիսաւոր արարողութիւն մատուցւեց բոլոր եկեղեցիներում: Ս. Գրիգոր Լուսաւորիչ եկեղեցում օրւայ առիթով պատարագ է մատուցել եւ քարոզել Թ. Հ. թեմի առաջնորդ Տ. Սեպուհ արք. Սարգսեանը, Ս. Սարգիս եկեղեցում պատարագել եւ քարոզել է Տ. Մեղրիկ եպս. Բարիքեանը, իսկ Սրբոց Վարդանանց եկեղեցում պատարագել եւ քարոզել է Տ. Մակար եպս. Աշգարեանը: